CELEX: 62012CA0152
Language: et
Date: 2014-02-13 00:00:00
Title: Kohtuasi C-152/12: Euroopa Kohtu (kuues koda) 13. veebruari 2014 . aasta otsus — Euroopa Komisjon versus Bulgaaria Vabariik (Liikmesriigi kohustuste rikkumine — Transport — Direktiiv 2001/14/EÜ — Liidu raudteede arendamine — Raudteeinfrastruktuurile juurdepääsu maksustamine — Artikkel 7, lõiked 3 ja 8, lõige 1 — Võimalus nõuda lisatasusid — Raudteeveoteenuse osutamisega otseselt kaasnevad kulud)

29.3.2014   
            
            
               ET
            
            
               Euroopa Liidu Teataja
            
            
               C 93/4
            
         Euroopa Kohtu (kuues koda) 13. veebruari 2014. aasta otsus — Euroopa Komisjon versus Bulgaaria Vabariik
   (Kohtuasi C-152/12) (1)
   
   (Liikmesriigi kohustuste rikkumine - Transport - Direktiiv 2001/14/EÜ - Liidu raudteede arendamine - Raudteeinfrastruktuurile juurdepääsu maksustamine - Artikkel 7, lõiked 3 ja 8, lõige 1 - Võimalus nõuda lisatasusid - Raudteeveoteenuse osutamisega otseselt kaasnevad kulud)
   2014/C 93/06
   Kohtumenetluse keel: bulgaaria
   
      Pooled
   
   
      Hageja: Euroopa Komisjon (esindajad: R. Vasileva ja H. Støvlbæk)
   
      Kostja: Bulgaaria Vabariik (esindajad: T. Ivanov, D. Drambozova ja E. Petranova)
   
      Kostja teotuseks menetlusse astuja: Poola Vabariik (esindajad: B. Majczyna ja M. Szpunar)
   
      Ese
   
   Liikmesriigi kohustuste rikkumine — Euroopa Parlamendi ja nõukogu 26. veebruari 2001. aasta direktiiv 2001/14/EÜ raudteeinfrastruktuuri läbilaskevõimsuse jaotamise, raudteeinfrastruktuuri kasutustasude kehtestamise ja ohutustunnistuste andmise kohta (EÜT L 75, lk 1; ELT eriväljaanne 07/05, lk 404) artikli 7 lõike 3 ja artikli 8 lõike 1 rikkumine — Raudteeinfrastruktuurile juurdepääsu maksustamise süsteem — Mõiste „raudteeveoteenuse osutamisega otseselt kaasnevad kulud” — Tasud, mis ületavad raudteeveoteenuse osutamisega otseselt kaasnevaid kulusid — Direktiivi 2001/14/EÜ artikli 8 lõike 1 kohaldamise tingimused
   
      Resolutsioon
   
   
               1.
            
            
               Kuna Bulgaaria Vabariik lubas minimaalse teenustepaketi ja teenindusrajatistele raudteed mööda juurdepääsu eest tasude arvutamisele lisada sellised kulud — nimelt töötasud ja sotsiaalkindlustusmaksed —, mida ei saa lugeda otseselt raudteeveoteenuse osutamisega kaasnevaks, siis on see liikmesriik rikkunud Euroopa Parlamendi ja nõukogu 26. veebruari 2001. aasta direktiivi 2001/14/EÜ raudteeinfrastruktuuri läbilaskevõimsuse jaotamise, raudteeinfrastruktuuri kasutustasude kehtestamise ja ohutustunnistuste andmise kohta, muudetud Euroopa Parlamendi ja nõukogu 23. oktoobri 2007. aasta direktiiviga 2007/58/EÜ, artikli 7 lõikest 3 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Euroopa Komisjon, Bulgaaria Vabariigi ja Poola Vabariigi kohtukulud nende endi kanda.
            
         
      (1)  ELT C 174, 16.6.2012.